งานยุ่ง
กระแสปลูกป่าที่กำลังมาแรงแซงทุกสิ่งอย่าง ทำให้คนดัง ศิลปิน นักร้อง ออกมารณรงค์ชักชวนให้คนไทยเห็นความสำคัญของการปลูกป่ากัน
1 มิ.ย. 2559

กระแสปลูกป่าที่กำลังมาแรงแซงทุกสิ่งอย่าง ทำให้คนดัง ศิลปิน นักร้อง ออกมารณรงค์ชักชวนให้คนไทยเห็นความสำคัญของการปลูกป่ากัน
“ดร.ก็” วิรไท สันติประภพ ผู้ว่าการแบงก์ชาติ ก็รักษ์ป่ากับเขาด้วย โพสต์เฟซบุ๊ก ชักชวนคนให้ช่วยกันดูแลป่า เพราะไม่อยากให้เกิดภูโกร๋นอย่างที่เห็นในเขตป่าสงวนของ จ.น่าน ดร.ก็ บอกว่า รณรงค์ปลูกป่านี่เป็นการทำงานที่ส่วนตัวได้เข้าไปร่วมกิจกรรมกับเขาด้วย
ว่าแต่ผู้ว่าฯ ก็สนใจแต่เรื่องปลูกป่า เลยมีเสียงพูดลอยๆ ว่า เรื่องป่าน่านมีคนเข้าไปดูแลแล้ว แต่เรื่องค่าธรรมเนียมการให้บริการทางการเงินของแบงก์ยังไม่มีใครดูแล ดร.ก็ หันมาส่งยิ้มน้อยๆ ก่อนจะบอกว่า “ดูแลอยู่ครับ ต้องค่อยๆ ดู ขอเวลาหน่อย เพราะเรื่องนี้มันเหมือนเส้นสปาเกตตี ต้องใช้เวลา”
เป็นผู้ว่าแบงก์ชาตินี่แทบไม่ค่อยมีเวลาส่วนตัว อาจแบ่งเวลาไปดูแลเรื่องป่าเป็นงานราษฎร์บ้าง แต่งานหลวงในหน้าที่ผู้ว่าการแบงก์ชาติ ก็ยังแคร์และดูแลเรื่องค่าธรรมเนียมนะจ๊ะ ขอบอก